
AVIZ
asupra proiectului de Lege privind aprobarea Ordonanţei Guvernului nr.6/2026 pentru completarea Legii nr.207/2015 privind Codul de procedură fiscală, precum şi unele măsuri fiscal-bugetare


	În conformitate cu prevederile art. 95 din Regulamentul Camerei Deputaților, republicat, cu modificările ulterioare, Comisia pentru industrii și servicii a fost sesizată, pentru aviz, care va fi transmis Comisiei pentru buget, finanțe și bănci, care este sesizată în fond, cu proiectul de lege privind aprobarea Ordonanţei Guvernului nr.6/2026 pentru completarea Legii nr.207/2015 privind Codul de procedură fiscală, precum şi unele măsuri fiscal-bugetare, transmis cu adresa nr. P.L.x. 201/2026 din 16.03.2026.
	Consiliul Legislativ, cu avizul nr.124/30.01.2026, a avizat favorabil proiectul de ordonanță de urgență, cu observații și propuneri.
	Senatul, în calitate de primă Cameră sesizată, a adoptat proiectul de lege în ședința din 11 martie 2026. 
Proiectul de lege are ca obiect de reglementare completarea Legii nr.207/2015 privind Codul de procedură fiscală, precum şi unele măsuri fiscal-bugetare. Intervenţiile legislative vizează completarea Legii nr.207/2015, astfel încât în situaţia în care contribuabilul/plătitorul, care are organizate mai multe sedii secundare ca plătitoare de salarii şi de venituri asimilate salariilor potrivit Legii nr.273/2006 privind finanţele publice locale pe raza teritorială a aceleaşi unităţi/subdiviziuni administrativ-teritoriale, acesta are obligaţia de a desemna unul dintre aceste sedii secundare ca sediu secundar desemnat. Pentru contribuabilii/plătitorii care au domiciliu fiscal, precum şi mai multe sedii secundare ca plătitoare de salarii şi venituri asimilate salariilor potrivit Legii nr.273/2006 privind finanţele publice locale pe raza teritorială a aceleaşi unităţi/subdiviziuni administrativ-teritoriale cu domiciliul fiscal al contribuabilului/plătitorului, acesta are obligaţia declarării şi plăţii impozitului pe veniturile din salarii şi asimilate salariilor datorat pentru salariaţii acestor sedii secundare utilizând codul de identificare fiscală propriu. Totodată, proiectul vizează instituirea unor clarificări legislative necesare pentru aplicarea unitară a reducerii cu 50% a impozitului pe proprietate pentru locuitorii din zona Rezervaţiei Biosferei Deltei Dunării şi din Munţii Apuseni. Această facilitate se aplică pentru plata impozitului pentru terenurile aferente locuinţei de domiciliu, pentru clădirile folosite ca locuinţe de domiciliu (excepţie fac cele utilizate pentru activităţi economice) şi pentru un singur mijloc de transport, la alegerea contribuabilului. De asemenea, se introduce un termen de tranziţie pentru RO e-Factura, respectiv până la 1 iunie 2026, şi se simplifică înregistrarea fiscală a sediilor secundare cu cel puţin o persoană care realizează venituri din salarii sau venituri asimilate salariilor. 
Examinarea proiectului de Lege a avut loc în ședința comisiei din 16.06.2026.
[bookmark: _GoBack]	În urma dezbaterilor și a opiniilor exprimate, membrii comisiei au hotărât, cu unanimitate de voturi, avizarea favorabilă a proiectului de Lege.
	Prin obiectul de reglementare și conținutul său, proiectul de lege face parte din categoria legilor ordinare.
	În conformitate cu prevederile art.75 din Constituția României, republicată, și ale art.92 alin.(9) pct.2 din Regulamentul Camerei Deputaților, republicat, cu modificările ulterioare, Camera Deputaților este cameră decizională.





PREȘEDINTE,
SÁNDOR BENDE














Consilier parlamentar, Ovidiu FULGA

